Suhaizan Kaiat

Tuan Haji Suhaizan bin Kaiat (lahir 13 April 1973) ialah seorang ahli politik Malaysia. Beliau telah dipilih sebagai Ahli Parlimen Pulai selepas menang dalam pilihan raya kecil pada September 2023. Beliau pernah berkhidmat sebagai Yang di-Pertua Dewan Negeri Johor dari 2018 hingga 2022.

Beliau adalah Setiausaha Organisasi Parti Amanah Negara sejak 2015.Barisan kepimpinan AMANAH Sebelum aktif dalam Parti Amanah Negara, beliau adalah salah seorang daripada pemimpin dalam saf kepimpinan PAS.

Pendidikan
Beliau mendapat pendidikan awal di Sekolah Kebangsaan Parit Nawi, Muar dan Sekolah Agama Seri Menanti, Muar (Darjah Khas). Kemudian menyambung persekolahan menengah di Sekolah Menengah Seri Menanti, Muar dan akhirnya di Sekolah Agama Parit Nawi.Profil calon PRU 13

Setelah menamatkan persekolahan di peringkat menengah, beliau telah menyambung pengajian di universiti dan dianugerahkan Ijazah Sarjana Muda dan Sarjana Sains Komputer dari Universiti Teknologi Malaysia, Skudai.

Beliau aktif dalam persatuan mahasiswa di Universiti Teknologi Malaysia. Antara jawatan yang beliau sandang, termasuklah sebagai Exco dan Naib Presiden Persatuan Mahasiswa UTM.

Aktiviti kemasyarakatan
Beliau juga aktif dalam aktiviti kemasyarakatan. Pernah dilantik sebagai Setiausaha Pembangunan Masjid Taman Universiti Skudai, Setiausaha Gerakan Memansuhkan PPSMI (GMP), Setiausaha Gabungan Tanah Rakyat (TANAH), Penasihat Jawatankuasa Bertindak Masalah Rakyat Kempas dan Penasihat Jawatankuasa Bertindak Masalah Rakyat Simpang Renggam.

Politik
Beliau mula menceburi bidang politik dengan menyertai PAS. Antara jawatan penting beliau dalam PAS, termasuklah sebagai Ketua Dewan Pemuda PAS Johor, Ketua Penerangan Dewan Pemuda PAS Pusat, Ketua Dewan Pemuda PAS Gelang Patah, Ahli Jawatankuasa PAS kawasan Pulai dan Pengerusi Jawatankuasa Undi Pos Malaysia.

Beliau telah dilantik sebagai Yang di-Pertua Dewan Negeri Johor pada 28 Jun 2018 lalu.

Keputusan pilihan raya
Parlimen
TahunParlimenCalonPartiUndiLawanPartiUndiMajoriti2023Suhaizan Kaiat48,283Zulkifli Jaafar29,64218,641Samsudin Mohamad Fauzi5282013Suhaizan Kaiat 14,048Liang Teck Meng19,7545,7062004Suhaizan Kaiat9,788Syed Hood Syed Edros26,97417,186

Dewan Undangan Negeri (DUN)
TahunDUNCalonPartiUndiLawanPartiUndiMajoriti2022Suhaizan Kaiat 6,148Hasrunizah Hassan12,4736,325Abdullah Husin5,967Abd Rashid Abd Hadi3292018Suhaizan Kaiat 10,251Md Othman Yusof11,113862Karim Deraman1,0402013Suhaizan Kaiat 14,648Tengku Putra Haron Aminurrashid18,5953,9472008Suhaizan Kaiat7,711Osman Sapian15,8978,186

Pautan luar

Rujukan

Kategori:Orang dari Muar
Kategori:Bekas anggota Parti Islam Se-Malaysia
Kategori:Anggota Parti Amanah Negara
Kategori:Yang di-Pertua Dewan Negeri Johor
Kategori:Ketua Dewan Pemuda Parti Islam Se-Malaysia
Kategori:Ahli politik Malaysia berketurunan Melayu
Kategori:Ahli Dewan Rakyat, Parlimen Malaysia ke-15